- On hyvä, että kaupunkiseudut pohtivat omia vahvuuksiaan ja tulevaisuuden mahdollisuuksiaan kattavasti. Tähän kasvusopimukset ja INKA-ohjelma ovat antaneet hyvän pohjan. Hakemukset ovat olleet ensivaiheessa laadultaan varsin vaihtelevia. Lopulta mukaan otetaan vain aidosti parhaat ja kilpailukykyisimmät ideat, toteaa elinkeinoministeri Jan Vapaavuori.
Neuvottelut käynnistyvät touko-kesäkuussa
Hakemusten perusteella parhaat kasvusopimusehdotukset tulivat Lahden, Jyväskylän ja Tampereen kaupunkiseuduilta. INKA-ohjelman haussa parhaimmin omat alueelliset vahvuutensa ovat ehdotuksissaan tuoneet esille Tampere, Oulu ja Seinäjoki.
TEM käy vielä neuvottelut kaikkien hakijoiden kanssa touko–kesäkuussa. Esillä tällöin on kaupunkiseudun kehittämisen strategiset painopisteet ja hakijoiden kyky muodostaa kansainvälisesti kilpailukykyisiä keskittymiä. INKA-neuvotteluissa huomio on erityisesti osaamisessa ja liiketoiminnan yhdistämisessä kansallisella tasolla.
Kasvusopimuksilla vahvistetaan suurten kaupunkiseutujen kansainvälistä kilpailukykyä ja roolia alueidensa ja Suomen talouden vetureina ja palveluiden kehittäjinä. INKA-ohjelman tavoitteena on synnyttää korkeaan osaamiseen perustuvia kilpailukykyisiä yrityksiä ja siten vauhdittaa innovaatiokeskittymien syntymistä Suomeen.
teollisuusneuvos Jaani Heinonen, TEM, p. 050 526 7223, etunimi.sukunimi@tem.fi
erityisasiantuntija Olli Alho, TEM, p. 040 595 4543, etunimi.sukunimi@tem.fi
Lähde: http://www.tem.fi/?89522_m=110299&s=2472